Jelasin soal Masdar Husin  dalam bahasa jawa dong

Masdar Husin yaiku Kepala Kegiatan Belajar Masyarakat (PKBM) Bina Harapan ing Mengkapan lan Kepala Sekolah SMA Negeri 2 Lalang, Sungai Apit. Masdar Husin, lair ana ing Bengkalis, tanggal 26 Mei 1965. Pagaweané yaiku guru madrasah ing Pekanbaru. Nalika kelas 1 SMA, Masdar Husin ora munggah kelas. Tahun 1983, pindah ing Makasar, Sulawesi Selatan. Nalika ing Makasar, dhèwèké luwih semangat sekolah. Dhèwèké duwé kepinginan dadi guru. Tahun 1986, lumebu Sekolah Tinggi Ilmu Keguruan dan Pendidikan, Ujung Pandang. Ananging kuliahé mandeg sauntara amarga kudu golek dhuwit dinggo bojone, Sumarlin. Kuliahé banjur ditutugaké tahun 1999.

Tahun 2001, Masdar bali ing désane ibuné, ana ing Kampung Mangkapan, Sungai Apit. Kampung Mangkapan kalebu kampung kang isih tertinggal. Ing Mangkapan Masdar ketemu Razak, Kepala Cabang Pendidikan Sungai Apit. Sekolah kuwi lagi kangèlan amarga kélangan guru pakèt B kang uwés kerja setahun. Guru kuwi mandèg amarga dana pakét B saka Pemerintah Provinsi Riau dipedot. Masdar dijaluk dadi guru paket B, ananging ora dibayar. Dhèwèké mulang 18 siswa pakèt B saka Kampung Tanjung Kuras. PKBM Bina Harapan ana program Pakèt A, B, lan C. Tahun 2002, Masdar katrima dadi guru honor ing SMP Negeri 3 Mangkapan. Tahun 2003, dhèwèké diangkat dadi pegawai negeri sipil. Amarga kakurangan guru, Sumarlin melu mulang ing SMP tahun 2003. Sumarlin duwèni latar belakang pendidikan Sarjana Pertanian. Dhèwèké dibebani kanggo mulang pelajaran Bahasa Indonesia, Bahasa Inggris, Agama, lan Pendidikan Jasmani.